তার মানে মেডিক্যাল কোচিং নিষিদ্ধ করা নিয়ে সরকারের হাঁক ডাক – আদতে নখ দর্প হীন এক ব্যাঘ্রের চিৎকার, ব্যাপার তাহাও নয় , ইহা কনফার্ম ব্যাঘ্রও নয় – বিড়ালছানা বড়জোর! এবং এটুকুও নিশ্চিত জানা যাচ্ছে , মেডিক্যাল-এ ভর্তি পরীক্ষায় কোচিং সেন্টার গুলো’ বন্ধ করবার ব্যাপারটি, এখন আর কোন আলাপে কেন, বোধ করি কোন আকাশেও নেই! বরং সরেজমিনে দেখতে পেয়েছি – কোচিং সেন্টারের উপর ছাত্র-ছাত্রীদের নির্ভরতা আগের চেয়ে এখন অনেক বেশি! “কোচিং ফাঁদে আটকে গেছে শিক্ষার্থীর ভবিষ্যৎ”, বলি এই কথা আর শুনবো কত ! বেঁচে থাকার নাম যদি ‘শিক্ষা পেছনে দৌড়ে দৌড়ে হয়রান’ হয় , তাহলে এই শহরে বেঁচে থাকা এমনিতেই ফাঁদময় হয়ে আছে বহু বছর থেকে, অতএব ফাঁদে আটকে যাবেন কী যাবেন না, তা একান্তই আপনার নিজস্ব ব্যাপার! বরং আমি বলতে পারি ‘ফান্দে পইড়া বগা কান্দে না রে’!